               COMISIA EUROPEANĂ
            Bruxelles, 8.4.2016
            COM(2016) 191 final
            2016/0101(NLE)
            Propunere de
            DECIZIE A CONSILIULUI
            privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Tuvalu privind exonerarea de obligația de a deține viză de scurtă ședere

               EXPUNERE DE MOTIVE

               1.CONTEXT

               Regulamentul (CE) nr. 539/2001 al Consiliului
                  1
                stabilește lista țărilor terțe ai căror resortisanți trebuie să dețină viză pentru trecerea frontierelor externe ale statelor membre și lista țărilor terțe ai căror resortisanți sunt exonerați de această obligație. Regulamentul (CE) nr. 539/2001 este aplicat de către toate statele membre, cu excepția Irlandei și a Regatului Unit.

               Regulamentul (UE) nr. 509/2014 al Parlamentului European și al Consiliului
                  2
                a modificat Regulamentul (CE) nr. 539/2001 prin transferarea a 19 țări în anexa II, în care sunt enumerate țările terțe ai căror resortisanți sunt exonerați de obligația de a deține viză. Aceste 19 țări sunt: Columbia, Dominica, Emiratele Arabe Unite, Grenada, Insulele Marshall, Insulele Solomon, Kiribati, Micronezia, Nauru, Palau, Peru, Saint Lucia, Saint Vincent și Grenadine, Samoa, Timorul de Est, Tonga, Trinidad și Tobago, Tuvalu și Vanuatu. Mențiunea fiecăruia dintre statele respective în anexa II este însoțită de o notă de subsol în care se precizează că „[e]xceptarea de la obligativitatea vizelor se aplică de la data intrării în vigoare a unui acord privind exceptarea de la obligativitatea vizelor, care urmează să fie încheiat cu Uniunea Europeană”.

               Regulamentul (UE) nr. 509/2014 a fost adoptat la 20 mai 2014 și a intrat în vigoare la 9 iunie 2014. În iulie 2014, Comisia a prezentat Consiliului o recomandare de autorizare a Comisiei să inițieze negocieri cu fiecare dintre următoarele 17 țări referitor la acordurile privind exonerarea de obligația de a deține viză: Dominica, Emiratele Arabe Unite, Grenada, Insulele Marshall, Insulele Solomon, Kiribati, Micronezia, Nauru, Palau, Saint Lucia, Saint Vincent și Grenadine, Samoa, Timorul de Est, Tonga, Trinidad și Tobago, Tuvalu și Vanuatu
                  3
               . La 9 octombrie 2014, Consiliul a transmis Comisiei directivele de negociere.

               Primele acorduri privind exonerarea de obligația de a deține viză au fost semnate la 6 mai 2015 (cu Emiratele Arabe Unite), 26 mai 2015 (cu Timorul de Est) și 28 mai 2015 (cu Dominica, Grenada, Saint Lucia, Saint Vincent și Grenadine, Samoa, Trinidad și Tobago și Vanuatu) și se aplică cu titlu provizoriu de la data semnării până la intrarea lor în vigoare. Consiliul a autorizat semnarea unei a doua serii de acorduri privind exonerarea de obligația de a deține viză, și anume cu Tonga (acord semnat la 20 noiembrie 2015), Columbia (acord semnat la 2 decembrie 2015), Kiribati (data semnării urmează a fi stabilită) și Palau (acord semnat la 7 decembrie 2015). Aceste patru acorduri se aplică cu titlu provizoriu din ziua următoare datei semnării lor până la intrarea lor în vigoare.

               Negocierile cu Tuvalu au fost deschise la 19 noiembrie 2014. În cursul reuniunii de la acea dată s-a putut revizui întregul proiect de text și în cadrul unor schimburi ulterioare s-a ajuns la un acord cu privire la toate aspectele. Acordul a fost parafat de negociatorii-șefi la Bruxelles, la 8 octombrie 2015. Statele membre au fost informate în cursul reuniunii din 26 octombrie 2015 a Grupului de lucru pentru vize al Consiliului.

               2.TEMEI JURIDIC

               În ceea ce privește Uniunea, temeiul juridic al acordului este articolul 77 alineatul (2) litera (a) din Tratatul privind funcționarea Uniunii Europene (TFUE), coroborat cu articolul 218.

               Propunerea anexată constituie instrumentul juridic pentru semnarea acordului. Consiliul va hotărî cu majoritate calificată.

               Având în vedere faptul că Tuvalu va fi în măsură să își finalizeze procedura internă de ratificare în scurt timp și luând în considerare perioada îndelungată care a trecut de când Comisia a propus inițial exonerarea cetățenilor statului Tuvalu de obligația de a deține viză (noiembrie 2012), prezenta propunerea de decizie privind semnarea prevede aplicarea cu titlu provizoriu a acordului din ziua următoare datei semnării sale, în conformitate cu articolul 218 alineatul (5) din TFUE. Având în vedere necesitatea aprobării de către Parlamentul European înaintea încheierii acordului, Comisia va informa Parlamentul European cu privire la aplicarea cu titlu provizoriu a acordului.

               3.REZULTATELE NEGOCIERILOR

               Comisia consideră că obiectivele stabilite de Consiliu în cadrul directivelor sale de negociere au fost îndeplinite și că proiectul de acord privind exonerarea de obligația de a deține viză este acceptabil pentru Uniune.

               Textul final al acestuia poate fi rezumat după cum urmează:

               Obiectivul

               Acordul prevede un regim de călătorii fără viză pentru cetățenii Uniunii Europene și pentru cetățenii statului Tuvalu care călătoresc pe teritoriul celeilalte părți contractante pentru o perioadă maximă de 90 de zile în cursul oricărei perioade de 180 de zile.

               Pentru a garanta egalitatea de tratament pentru toți cetățenii UE, în acord s-a inclus o dispoziție conform căreia statul Tuvalu poate suspenda sau denunța acordul numai cu privire la toate statele membre ale Uniunii Europene și, reciproc, Uniunea poate suspenda sau denunța acordul numai cu privire la toate statele sale membre.

               Situația specifică a Regatului Unit și a Irlandei este descrisă în preambul.

               Domeniul de aplicare

               Exonerarea de obligația de a deține viză se aplică tuturor categoriilor de persoane (titulari de pașaport simplu, diplomatic, de serviciu/oficial și special) care călătoresc din diverse motive, cu excepția celui de a desfășura o activitate remunerată. Pentru această ultimă categorie, fiecare stat membru, precum și Tuvalu au în continuare posibilitatea de a impune cetățenilor celeilalte părți obligativitatea de a deține viză, în conformitate cu dreptul aplicabil al Uniunii sau cu dreptul intern aplicabil. Pentru a se putea asigura o punere în aplicare armonizată, la acord este anexată o declarație comună privind interpretarea categoriei de persoane care călătoresc în vederea desfășurării unei activități remunerate.

               Durata șederii

               Acordul prevede un regim de călătorii fără viză pentru cetățenii Uniunii Europene și pentru cetățenii statului Tuvalu care călătoresc pe teritoriul celeilalte părți contractante pentru o perioadă maximă de 90 de zile în cursul oricărei perioade de 180 de zile. La acord este anexată o declarație comună privind interpretarea acestei perioade de 90 de zile în cursul oricărei perioade de 180 de zile.

               Acordul ia în considerare situația statelor membre care nu aplică încă integral acquis-ul Schengen. Atâta timp cât aceste state nu fac parte din spațiul Schengen fără frontiere interne, exonerarea de obligația de a deține viză oferă cetățenilor statului Tuvalu dreptul de a rămâne 90 de zile în cursul oricărei perioade de 180 de zile pe teritoriul fiecăruia dintre statele membre respective (în prezent Bulgaria, Cipru, Croația și România), independent de perioada calculată pentru întregul spațiu Schengen.

               Aplicarea teritorială

               Acordul cuprinde dispoziții privind aplicarea sa teritorială: în cazul Franței și al Țărilor de Jos, exonerarea de obligația de a deține viză dă dreptul cetățenilor statului Tuvalu să rămână numai pe teritoriile europene ale respectivelor state membre.

               Declarațiile

               Pe lângă declarațiile comune menționate mai sus, la acord sunt anexate alte două declarații comune:

               –privind asocierea Norvegiei, a Islandei, a Elveției și a Liechtensteinului la implementarea, aplicarea și dezvoltarea acquis-ului Schengen;

               –privind difuzarea completă de informații cu privire la conținutul și consecințele acordului privind exonerarea de obligația de a deține viză și la alte aspecte conexe, cum ar fi condițiile de intrare.

               4.CONCLUZIE

               Având în vedere rezultatele menționate anterior, Comisia propune Consiliului:

               –să decidă semnarea acordului în numele Uniunii și să autorizeze președintele Consiliului să desemneze persoana împuternicită sau persoanele împuternicite corespunzător să semneze acordul în numele Uniunii;

               –să aprobe aplicarea cu titlu provizoriu a acordului, până la intrarea în vigoare a acestuia.

               2016/0101 (NLE)

               Propunere de

               DECIZIE A CONSILIULUI

               privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Tuvalu privind exonerarea de obligația de a deține viză de scurtă ședere

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (5),

               având în vedere propunerea Comisiei Europene,

               întrucât:

               (1)Prin Regulamentul (UE) nr. 509/2014 al Parlamentului European și al Consiliului
                  4
               , mențiunea statului Tuvalu a fost transferată din anexa I în anexa II la Regulamentul (CE) nr. 539/2001 al Consiliului
                  5
               .

               (2)Respectiva mențiune a statului Tuvalu este însoțită de o notă de subsol în care se indică faptul că exceptarea de la obligativitatea vizelor se aplică de la data intrării în vigoare a unui acord privind exceptarea de la obligativitatea vizelor, care urmează să fie încheiat cu Uniunea Europeană.

               (3)La 9 octombrie 2014, Consiliul a adoptat o decizie de autorizare a Comisiei în vederea deschiderii de negocieri cu Tuvalu pentru încheierea unui acord între Uniunea Europeană și Tuvalu privind exonerarea de obligația de a deține viză de scurtă ședere („acordul”).

               (4)Negocierile privind acordul au fost deschise la 19 noiembrie 2014 și au fost finalizate cu succes prin parafarea acordului la 8 octombrie 2015.

               (5)Acordul ar trebui să fie semnat, iar declarațiile atașate la acord ar trebui să fie aprobate în numele Uniunii. Acordul ar trebui să se aplice cu titlu provizoriu din ziua următoare datei semnării sale până la finalizarea procedurilor necesare pentru încheierea sa oficială.

               (6)Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului
                  6
               ; prin urmare, Regatul Unit nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (7)Prezenta decizie reprezintă o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului
                  7
               ; prin urmare, Irlanda nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               ADOPTĂ PREZENTA DECIZIE:

               Articolul 1

               Prin prezenta decizie se autorizează semnarea, în numele Uniunii, a Acordului dintre Uniunea Europeană și Tuvalu privind exonerarea de obligația de a deține viză de scurtă ședere („acordul”), sub rezerva încheierii acestuia.

               Textul acordului este atașat la prezenta decizie.

               Articolul 2

               Declarațiile atașate la prezenta decizie se aprobă în numele Uniunii.

               Articolul 3

               Președintele Consiliului este autorizat să desemneze persoana împuternicită sau persoanele împuternicite să semneze acordul în numele Uniunii.

               Articolul 4

               Acordul se aplică cu titlu provizoriu din ziua următoare datei semnării sale până la finalizarea procedurilor necesare pentru încheierea sa.

               Articolul 5

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)
                  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație, JO L 81, 21.3.2001, p. 1.

                     (2)
                  Regulamentul (UE) nr. 509/2014 al Parlamentului European și al Consiliului din 15 mai 2014 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație, JO L 149, 20.5.2014, p. 67.

                     (3)
                  COM(2014) 467, 17.7.2014.

                     (4)
                  Regulamentul (UE) nr. 509/2014 al Parlamentului European și al Consiliului din 15 mai 2014 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație, JO L 149, 20.5.2014, p. 67.

                     (5)
                  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație, JO L 81, 21.3.2001, p. 1.

                     (6)
                  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

                     (7)
                  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

    ---documentbreak---

               COMISIA EUROPEANĂ
            Bruxelles, 8.4.2016
            COM(2016) 191 final
            ANEXĂ
            la
            Propunerea de decizie a Consiliului
            privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Tuvalu privind exonerarea de obligația de a deține viză de scurtă ședere

               ANEXĂ

               la

               Propunerea de decizie a Consiliului

               privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Tuvalu privind exonerarea de obligația de a deține viză de scurtă ședere

               ACORD

               între Uniunea Europeană și Tuvalu privind exonerarea de obligația de a deține viză de scurtă ședere

               UNIUNEA EUROPEANĂ, denumită în continuare „Uniunea” sau „UE”, și

               TUVALU,

               denumite în continuare împreună „părțile contractante”,

               ÎN VEDEREA dezvoltării în continuare a relațiilor de prietenie între părțile contractante și din dorința de a facilita călătoriile prin asigurarea unui regim fără viză pentru cetățenii acestora în cazul intrării și al șederii de scurtă durată,

               AVÂND ÎN VEDERE Regulamentul (UE) nr. 509/2014 al Parlamentului European și al Consiliului din 15 mai 2014 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație
                  1
               , printre altele prin transferarea a 19 țări terțe, inclusiv a statului Tuvalu, în lista țărilor terțe ai căror resortisanți sunt exonerați de obligația de a deține viză de scurtă ședere în statele membre,

               ȚINÂND SEAMA de faptul că articolul 1 din Regulamentul (UE) nr. 509/2014 prevede că, pentru respectivele 19 țări, exceptarea de la obligativitatea vizelor se aplică de la data intrării în vigoare a unui acord privind exceptarea de la obligativitatea vizelor, care urmează să fie încheiat cu Uniunea Europeană,

               DORIND să salvgardeze principiul egalității de tratament pentru toți cetățenii UE,

               LUÂND ÎN CONSIDERARE faptul că persoanele care călătoresc în vederea desfășurării unei activități remunerate în timpul șederii lor de scurtă durată nu intră sub incidența prezentului acord și, prin urmare, pentru respectiva categorie continuă să se aplice dispozițiile relevante din dreptul Uniunii și dreptul intern al statelor membre și din dreptul intern al statului Tuvalu cu privire la obligația de a deține viză sau la exonerarea de această obligație, precum și cu privire la accesul pe piața forței de muncă,

               ȚINÂND SEAMA de Protocolul privind poziția Regatului Unit și a Irlandei cu privire la spațiul de libertate, securitate și justiție și de Protocolul privind acquis-ul Schengen integrat în cadrul Uniunii Europene, anexate la Tratatul privind Uniunea Europeană și la Tratatul privind funcționarea Uniunii Europene, și confirmând că dispozițiile prezentului acord nu se aplică Regatului Unit și Irlandei,

               CONVIN DUPĂ CUM URMEAZĂ:

               ARTICOLUL 1

               Obiectivul

               Prezentul acord prevede un regim de călătorii fără viză pentru cetățenii Uniunii și pentru cetățenii statului Tuvalu care călătoresc pe teritoriul celeilalte părți contractante pentru o perioadă maximă de 90 de zile în cursul oricărei perioade de 180 de zile.

               ARTICOLUL 2

               Definiții

               În sensul prezentului acord:

               (a)
                     „stat membru” înseamnă orice stat membru al Uniunii, cu excepția Regatului Unit și a Irlandei;

               (b)
                     „cetățean al Uniunii” înseamnă un resortisant al unui stat membru, astfel cum este definit la litera (a);

               (c)
                     „cetățean al statului Tuvalu” înseamnă orice persoană care deține cetățenia statului Tuvalu;

               (d)
                     „spațiul Schengen” înseamnă spațiul lipsit de frontiere interne care cuprinde teritoriile statelor membre, astfel cum sunt definite la litera (a), care aplică integral acquis-ul Schengen.

               ARTICOLUL 3

               Domeniul de aplicare

               (1)
                     Cetățenii Uniunii care dețin un pașaport valabil simplu, diplomatic, de serviciu, oficial sau special emis de un stat membru pot intra și rămâne fără viză pe teritoriul statului Tuvalu pentru perioada de ședere definită la articolul 4 alineatul (1).

               Cetățenii statului Tuvalu care dețin un pașaport valabil simplu, diplomatic, de serviciu, oficial sau special emis de Tuvalu pot intra și rămâne fără viză pe teritoriul statelor membre pentru perioada de ședere definită la articolul 4 alineatul (2).

               (2)
                     Alineatul (1) al prezentului articol nu se aplică persoanelor care călătoresc în vederea desfășurării unei activități remunerate.

               Pentru respectiva categorie de persoane, fiecare stat membru poate decide individual să impună obligația de a deține viză cetățenilor statului Tuvalu sau să retragă această obligație, în conformitate cu articolul 4 alineatul (3) din Regulamentul (CE) nr. 539/2001 al Consiliului
                  2
               .

               Pentru respectiva categorie de persoane, Tuvalu poate decide impunerea obligației de a deține viză sau exonerarea de această obligație pentru cetățenii fiecărui stat membru în mod individual, în conformitate cu dreptul său intern.

               (3)
                     Exonerarea de obligația de a deține viză prevăzută în prezentul acord se aplică fără a se aduce atingere legislației părților contractante privind condițiile de intrare și de scurtă ședere. Statele membre și Tuvalu își rezervă dreptul de a refuza intrarea și scurta ședere pe teritoriul lor dacă una sau mai multe dintre aceste condiții nu sunt respectate.

               (4)
                     Exonerarea de obligația de a deține viză se aplică indiferent de modul de transport utilizat pentru a trece frontierele părților contractante.

               (5)
                     Aspectele care nu sunt reglementate prin prezentul acord sunt reglementate de dreptul Uniunii, dreptul intern al statelor membre sau dreptul intern al statului Tuvalu.

               ARTICOLUL 4

               Durata șederii

               (1)
                     Cetățenii Uniunii pot rămâne pe teritoriul statului Tuvalu pentru o perioadă maximă de 90 de zile în cursul oricărei perioade de 180 de zile.

               (2)
                     Cetățenii statului Tuvalu pot rămâne pe teritoriul statelor membre care aplică integral acquis-ul Schengen pentru o perioadă maximă de 90 de zile în cursul oricărei perioade de 180 de zile. Perioada respectivă se calculează independent de orice ședere într-un stat membru care nu aplică încă integral acquis-ul Schengen.

               Cetățenii statului Tuvalu pot rămâne pentru o perioadă maximă de 90 de zile în cursul oricărei perioade de 180 de zile pe teritoriul fiecărui stat membru care nu aplică încă integral acquis-ul Schengen, independent de perioada de ședere calculată pentru teritoriul statelor membre care aplică integral acquis-ul Schengen.

               (3)
                     Prezentul acord nu aduce atingere posibilității ca Tuvalu și statele membre să prelungească perioada de ședere peste cele 90 de zile, în conformitate cu dreptul lor intern și cu dreptul Uniunii.

               ARTICOLUL 5

               Aplicarea teritorială

               (1)
                     În ceea ce privește Republica Franceză, prezentul acord se aplică numai teritoriului european al Republicii Franceze.

               (2)
                     În ceea ce privește Regatul Țărilor de Jos, prezentul acord se aplică numai teritoriului european al Regatului Țărilor de Jos.

               ARTICOLUL 6

               Comitetul mixt de gestionare a acordului

               (1)
                     Părțile contractante instituie un Comitet mixt de experți (denumit în continuare „Comitetul”), alcătuit din reprezentanți ai Uniunii și din reprezentanți ai statului Tuvalu. Uniunea este reprezentată de Comisia Europeană.

               (2)
                     Comitetului îi revin, printre altele, următoarele atribuții:

               (a)
                     monitorizarea punerii în aplicare a prezentului acord;

               (b)
                     propunerea de modificări sau completări la prezentul acord;

               (c)
                     soluționarea diferendelor legate de interpretarea sau aplicarea prezentului acord.

               (3)
                     Comitetul se reunește, ori de câte ori este necesar, la cererea uneia dintre părțile contractante.

               (4)
                     Comitetul își stabilește regulamentul de procedură.

               ARTICOLUL 7

               Relația dintre prezentul acord și acordurile bilaterale de exonerare de obligația de a deține viză
                  existente între statele membre și Tuvalu

               Prezentul acord prevalează asupra oricăror acorduri sau înțelegeri bilaterale încheiate între fiecare stat membru și Tuvalu, în măsura în care acestea vizează aspecte care intră în domeniul de aplicare al prezentului acord.

               ARTICOLUL 8

               Dispoziții finale

               (1)
                     Prezentul acord se ratifică sau se aprobă de către părțile contractante în conformitate cu procedurile interne ale acestora și intră în vigoare în prima zi a celei de a doua luni care urmează datei ultimei dintre cele două notificări prin care părțile contractante își notifică reciproc faptul că procedurile respective au fost finalizate.

               Prezentul acord se aplică cu titlu provizoriu din ziua următoare datei semnării sale.

               (2)
                     Prezentul acord se încheie pe o durată nedeterminată, cu excepția cazului în care este denunțat în conformitate cu alineatul (5).

               (3)
                     Prezentul acord poate fi modificat prin acordul scris al părților contractante. Modificările intră în vigoare după ce părțile contractante și-au notificat reciproc finalizarea procedurilor interne necesare în acest sens.

               (4)
                     Oricare parte contractantă poate suspenda integral sau parțial prezentul acord, în special din motive de ordine publică, de protecție a securității naționale sau de protecție a sănătății publice, ca urmare a imigrației ilegale sau a reintroducerii obligației de a deține viză de către una dintre părțile contractante. Decizia de suspendare se notifică celeilalte părți contractante cu cel puțin două luni înainte de preconizata sa intrare în vigoare. Partea contractantă care a suspendat aplicarea prezentului acord informează de îndată cealaltă parte contractantă, în momentul în care motivele suspendării nu mai există, și revocă suspendarea.

               (5)
                     Fiecare parte contractantă poate denunța prezentul acord prin notificarea scrisă a celeilalte părți. Prezentul acord își încetează valabilitatea după 90 de zile de la data unei astfel de notificări.

               (6)
                     Tuvalu poate suspenda sau denunța prezentul acord numai cu privire la toate statele membre.

               (7)
                     Uniunea poate suspenda sau denunța prezentul acord numai cu privire la toate statele sale membre.

               Întocmit în dublu exemplar în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză, fiecare text fiind în egală măsură autentic.

               DECLARAȚIE COMUNĂ CU PRIVIRE LA ISLANDA, NORVEGIA, ELVEȚIA
                  ȘI LIECHTENSTEIN

               Părțile contractante iau cunoștință de relațiile strânse existente între Uniunea Europeană și Norvegia, Islanda, Elveția și Liechtenstein, în special în temeiul acordurilor din 18 mai 1999 și 26 octombrie 2004 privind asocierea acestor țări la implementarea, aplicarea și dezvoltarea acquis-ului Schengen.

               În astfel de circumstanțe, este de dorit ca autoritățile Norvegiei, Islandei, Elveției și Liechtensteinului, pe de o parte, și ale statului Tuvalu, pe de altă parte, să încheie, fără întârziere, acorduri bilaterale privind exonerarea de obligația de a deține viză de scurtă ședere în condiții similare cu cele prevăzute în prezentul acord.

               DECLARAȚIE COMUNĂ PRIVIND INTERPRETAREA CATEGORIEI DE PERSOANE CARE CĂLĂTORESC ÎN VEDEREA DESFĂȘURĂRII UNEI ACTIVITĂȚI REMUNERATE,
                  ASTFEL CUM SE PREVEDE LA ARTICOLUL 3 ALINEATUL (2) DIN PREZENTUL ACORD

               Din dorința de a asigura o interpretare comună, părțile contractante convin ca, în sensul prezentului acord, categoria de persoane care desfășoară activități remunerate să includă persoanele care intră, cu scopul de a desfășura activități profesionale sau remunerate, pe teritoriul celeilalte părți contractante ca angajat sau prestator de servicii.

               Această categorie nu ar trebui să includă:

               –
                     oamenii de afaceri, cu alte cuvinte persoanele care călătoresc în scopuri de afaceri (fără să fie angajați în țara celeilalte părți contractante);

               –
                     sportivii sau artiștii care desfășoară activități punctuale;

               –
                     jurnaliștii trimiși de media din țara lor de reședință; și

               –
                     stagiarii detașați în cadrul aceleiași companii.

               Punerea în aplicare a prezentei declarații este monitorizată de Comitetul mixt, în limita responsabilităților care îi revin în temeiul articolului 6 din prezentul acord, care poate propune modificări atunci când, pe baza experienței părților contractante, le consideră necesare.

               DECLARAȚIE COMUNĂ PRIVIND INTERPRETAREA PERIOADEI DE 90 DE ZILE
                  ÎN CURSUL ORICĂREI PERIOADE DE 180 DE ZILE, ASTFEL CUM ESTE PREVĂZUTĂ LA ARTICOLUL 4 DIN PREZENTUL ACORD

               Părțile contractante înțeleg că perioada maximă de 90 de zile în cursul oricărei perioade de 180 de zile, astfel cum este prevăzută la articolul 4 din prezentul acord, înseamnă fie o vizită continuă, fie mai multe vizite consecutive a căror durată totală nu depășește 90 de zile în cursul oricărei perioade de 180 de zile.

               Termenul „oricare” presupune aplicarea unei perioade de referință mobile de 180 de zile; aceasta înseamnă că trebuie calculată fiecare zi de ședere din ultima perioadă de 180 de zile, pentru a verifica dacă cerința privind durata de ședere de 90 de zile în cursul oricărei perioade de 180 de zile continuă să fie îndeplinită. Printre altele, aceasta înseamnă că o absență pe o perioadă neîntreruptă de 90 zile permite o nouă ședere de până la 90 de zile.

               DECLARAȚIE COMUNĂ PRIVIND INFORMAREA CETĂȚENILOR
                  ASUPRA ACORDULUI DE EXONERARE DE OBLIGAȚIA DE A DEȚINE VIZĂ

               Recunoscând importanța transparenței pentru cetățenii Uniunii Europene și pentru cetățenii statului Tuvalu, părțile contractante convin să asigure difuzarea completă a informațiilor cu privire la conținutul și consecințele acordului privind exonerarea de obligația de a deține viză și la alte aspecte conexe, de exemplu condițiile de intrare.

               _________________

                     (1)
                  JO UE L 149, 20.5.2014, p. 67.

                     (2)
                  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO UE L 81, 21.3.2001, p. 1).


|

52010PC0556

Propunere de DECIZIE A CONSILIULUI privind contribuțiile financiare care trebuie plătite de statele membre pentru finanțarea Fondului european de dezvoltare în 2011 și 2012, inclusiv prima tranșă pentru 2011  /* COM/2010/0556 final - NLE 2010/0288 */

	[pic] | COMISIA EUROPEANĂ |Bruxelles, 14.10.2010COM(2010) 556 final2010/0288 (NLE)Propunere deDECIZIE A CONSILIULUIprivind contribuțiile financiare care trebuie plătite de statele membre pentru finanțarea Fondului european de dezvoltare în 2011 și 2012, inclusiv prima tranșă pentru 2011EXPUNERE DE MOTIVEAcordul intern și Regulamentul financiar al celui de al 10-lea FED prevăd o nouă procedură pentru solicitările de contribuții care trebuie plătite de statele membre pentru finanțarea FED. Conform articolului 157 din Regulamentul financiar, această nouă procedură s-a aplicat pentru prima dată pentru contribuțiile exercițiului 2009.În conformitate cu articolul 57 alineatul (2) din Regulamentul financiar, prezenta propunere se referă la:-  plafonul corespunzător valorii anuale a contribuțiilor pentru exercițiul 2012;-  valoarea anuală a contribuțiilor pentru exercițiul 2011 și-  valoarea primei tranșe a contribuțiilor pentru exercițiul 2011.În conformitate cu articolul 57 alineatul (7) din Regulamentul financiar, se precizează separat suma gestionată de Comisie și suma gestionată de BEI.În conformitate cu articolul 145 din Regulamentul financiar, BEI i-a transmis Comisiei previziunile sale actualizate cu privire la angajamentele și plățile în cadrul instrumentelor gestionate de aceasta.În conformitate cu articolul 57 alineatul (2) din Regulamentul financiar, Consiliul trebuie să se pronunțe în legătură cu această propunere până la 15 noiembrie 2010, iar statele membre trebuie să plătească prima tranșă a contribuțiilor până la 21 ianuarie 2011 cel târziu.Articolul 58 alineatul (2) din Regulamentul financiar prevede că solicitările de contribuții utilizează mai întâi, succesiv, sumele stabilite pentru FED-urile anterioare. Prin urmare, pentru solicitările de contribuții care fac obiectul prezentei propuneri, vor fi utilizate sumele corespunzătoare celui de al 9-lea FED și, pentru prima dată, celui de al 10-lea FED.Trebuie avut în vedere faptul că articolul 60 alineatul (1) din Regulamentul financiar prevede că, în cazul în care un stat membru nu achită la termen tranșa din contribuție, acesta va trebui să plătească o dobândă la suma neachitată, conform procedurilor stabilite la același articol.2010/0288 (NLE)Propunere deDECIZIE A CONSILIULUIprivind contribuțiile financiare care trebuie plătite de statele membre pentru finanțarea Fondului european de dezvoltare în 2011 și 2012, inclusiv prima tranșă pentru 2011CONSILIUL UNIUNII EUROPENE,având în vedere Tratatul privind funcționarea Uniunii Europene,având în vedere acordul intern între reprezentanții guvernelor statelor membre, reuniți în cadrul Consiliului, privind finanțarea ajutoarelor comunitare în baza cadrului financiar multianual pentru perioada 2008-2013 în conformitate cu Acordul de parteneriat ACP-CE și privind alocarea de asistență financiară pentru țările și teritoriile de peste mări cărora li se aplică dispozițiile părții a patra din Tratatul CE[1], în special articolul 7,având în vedere Regulamentul (CE) nr. 215/2008 al Consiliului din 18 februarie 2008 privind Regulamentul financiar aplicabil Regulamentul financiar aplicabil celui de al zecelea Fond european de dezvoltare[2] (denumit în continuare „Regulamentul financiar aplicabil celui de al 10-lea FED”), în special articolul 57 alineatul (2),având în vedere propunerea Comisiei,întrucât:(1) În conformitate cu procedura prevăzută la articolele 57-61 din Regulamentul financiar al celui de al 10-lea FED, Comisia ar trebui să prezinte, până la 15 octombrie 2010, o propunere care să precizeze plafonul corespunzător valorii anuale a contribuțiilor statelor membre la Fondul european de dezvoltare pentru exercițiul 2012, valoarea anuala a contribuțiilor pentru exercițiul 2011, precum și valoarea primei tranșe a contribuțiilor pentru exercițiul 2011.(2) Articolul 58 alineatul (2) din Regulamentul financiar al celui de al 10-lea FED prevede că solicitările de contribuții utilizează mai întâi sumele stabilite pentru FED-urile anterioare. Prin urmare, este necesar să se facă o solicitare de fonduri din cel de al 9-lea FED și în temeiul articolului 58 alineatul (2) din Regulamentul financiar al celui de al 10-lea FED. În 2011, se vor solicita pentru prima dată fonduri din cel de al 10-les FED.(3) În conformitate cu articolul 145 primul paragraf din Regulamentul financiar al celui de al 10-lea FED, Banca Europeană de Investiții i-a comunicat Comisiei previziunile actualizate cu privire la angajamentele și plățile în cadrul instrumentelor gestionate de aceasta.(4) Consiliul ar trebui să se pronunțe cu privire la această propunere până la 15 noiembrie 2010, iar statele membre ar trebui să plătească prima tranșă din contribuțiile pentru exercițiul 2011 până la 21 ianuarie 2011 cel târziu.ADOPTĂ PREZENTA DECIZIE:Articolul 1Plafonul corespunzător valorii anuale a contribuțiilor statelor membre la FED pentru exercițiul 2012 este fixat la 4 000 000 000 EUR pentru Comisie și la 350 000 000 EUR pentru Banca Europeană de Investiții.Articolul 2Valoarea anuală a contribuțiilor statelor membre la FED pentru exercițiul 2011 este fixată la 3 690 000 000 EUR pentru Comisie și la 210 000 000 EUR pentru Banca Europeană de Investiții.Articolul 3Contribuțiile individuale la FED pe care statele membre le plătesc Comisiei și Băncii Europene de Investiții în cadrul primei tranșe pentru exercițiul 2011 sunt prezentate în tabelul din anexă.Articolul 4Prezenta decizie se aplică de la data adoptării.Articolul 5Prezenta decizie se adresează statelor membre.Adoptată la Bruxelles,Pentru Consiliu,PreședinteleANEXĂPrima tranșă din contribuțiile pentru 2011 (în EUR)[pic][1] JO L 247, 9.9.2006, p. 32.[2] JO L 78, 19.3.2008, p. 1.


               COMISIA EUROPEANĂ
            Bruxelles, 22.6.2017
            COM(2017) 332 final
            2017/0135(NLE)
            Propunere de
            DECIZIE A CONSILIULUI
            privind semnarea, în numele Uniunii Europene, a unui acord sub forma unui schimb de scrisori între Uniunea Europeană și Noua Zeelandă în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994, referitor la modificarea concesiilor din listele de angajamente ale Republicii Croația în cursul procesului său de aderare la Uniunea Europeană

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Odată cu aderarea Republicii Croația, Uniunea Europeană și-a extins uniunea vamală. Prin urmare, Uniunea Europeană a fost obligată, conform normelor Organizației Mondiale a Comerțului (OMC) [articolul XXIV alineatul (6) din GATT 1994], să deschidă negocieri cu membrii OMC care au drepturi de negociere în ceea ce privește tariful vamal al Croației pentru a ajunge în cele din urmă la un acord referitor la o ajustare compensatorie. O astfel de ajustare este necesară în cazul în care adoptarea regimului tarifar extern al UE duce la creșterea tarifelor peste nivelul pe care țara aflată în curs de aderare s-a angajat să îl respecte în cadrul OMC.

               La 15 iulie 2013, Consiliul a autorizat Comisia să deschidă negocieri în temeiul articolului XXIV alineatul (6) din GATT 1994. Comisia a negociat cu membrii OMC deținători de drepturi de negociere cu privire la retragerea unor concesii specifice legate de retragerea listei de angajamente a Republicii Croația în cursul procesului său de aderare la Uniunea Europeană.

               Negocierile cu Noua Zeelandă au dus la un proiect de acord sub forma unui schimb de scrisori care a fost parafat la 18 mai 2017 la Geneva („acordul”). În consecință, Comisia Europeană propune Consiliului să autorizeze semnarea acordului.

               •Coerența cu dispozițiile deja existente în domeniul de politică

                  Propunerea este în concordanță cu practica UE urmată în cadrul extinderilor anterioare ale UE.

               •Coerența cu alte politici ale Uniunii

                  Propunerea urmează practica UE, care este în concordanță cu acțiunea externă și cu politicile industriale și agricole ale UE.

               2.TEMEI JURIDIC, SUBSIDIARITATE ȘI PROPORȚIONALITATE

               •Temeiul juridic

                  Articolul 207 din Tratatul privind funcționarea Uniunii Europene (TFUE), coroborat cu articolul 218 alineatul (5) din TFUE pentru semnarea acordurilor internaționale.

               •Subsidiaritate (pentru competență neexclusivă)

               Propunerea este de competența exclusivă a Uniunii, în conformitate cu articolul 3 alineatul (1) litera (e) din Tratatul privind funcționarea Uniunii Europene. În consecință, principiul subsidiarității nu se aplică.

               •Proporționalitate

               Noua Zeelandă a fost afectată de retragerea concesiilor Croației. Ajustările compensatorii nu depășesc drepturile Noii Zeelande în această privință. Propunerea respectă principiul proporționalității.

               •Alegerea instrumentului

               În temeiul articolului 218 alineatul (5) din TFUE, este necesară o decizie a Consiliului de autorizare a semnării acordului.

               3.CONSULTAREA PĂRȚILOR INTERESATE

               •Consultarea părților interesate

                  Consiliul (Comitetul pentru politică comercială) a fost consultat în mod regulat cu privire la conținutul și la progresul negocierilor. Parlamentul European (comisia INTA) a fost informat în acest sens.

               4.IMPLICAȚIILE BUGETARE

                  A se vedea fișa financiară.

               5.ALTE ELEMENTE

               •Planuri de punere în aplicare

               Comisia propune Consiliului ca Acordul sub forma unui schimb de scrisori cu Noua Zeelandă să fie semnat în numele Uniunii. În paralel, se transmite Consiliului și o propunere separată de încheiere a acestui acord.

               Rezultatele acordului sunt după cum urmează:

               Se adaugă 1 875 de tone la contingentul tarifar UE „Carne de animale din specia bovine, congelată – organe comestibile de animale din specia bovine, congelate”, pozițiile tarifare 0202 și 0206.29.91, menținându-se rata actuală aplicabilă în cadrul contingentului de 20 %. Noul contingent tarifar este de 54 875 de tone.

               Se adaugă 135 de tone (greutate carcasă) la atribuirea pentru Noua Zeelandă în cadrul contingentului tarifar UE „Carne de animale din specia ovine sau caprine, proaspătă, refrigerată sau congelată”, poziția tarifară 0204, menținându-se rata actuală aplicabilă în cadrul contingentului de 0 %. Noul contingent tarifar alocat Noii Zeelande este de 228 389 de tone.

               Comisia va adopta regulamente de punere în aplicare pentru a extinde și a gestiona contingentele relevante, în temeiul articolului 187 litera (a) din Regulamentul privind organizarea comună unică a piețelor (OCP) [Regulamentul (UE) nr. 1308/2013].

               Aceste măsuri de punere în aplicare sunt în curs de pregătire în paralel cu prezenta propunere.

               2017/0135 (NLE)

               Propunere de

               DECIZIE A CONSILIULUI

               privind semnarea, în numele Uniunii Europene, a unui acord sub forma unui schimb de scrisori între Uniunea Europeană și Noua Zeelandă în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994, referitor la modificarea concesiilor din listele de angajamente ale Republicii Croația în cursul procesului său de aderare la Uniunea Europeană

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (5),

               având în vedere propunerea Comisiei Europene,

               întrucât:

               (1)La 15 iulie 2013, Consiliul a autorizat Comisia să deschidă negocieri cu anumite alte state membre ale Organizației Mondiale a Comerțului în temeiul articolului XXIV alineatul (6) din Acordul General pentru Tarife și Comerț din 1994 („GATT 1994”), în cursul procesului de aderare la Uniune a Republicii Croația.

               (2)Negocierile au fost conduse de Comisie în conformitate cu directivele de negociere adoptate de Consiliu.

               (3)Respectivele negocieri s-au încheiat și, la 18 mai 2017, a fost parafat un acord sub forma unui schimb de scrisori între Uniunea Europeană și Noua Zeelandă în temeiul articolului XXIV alineatul (6) și al articolului XXVIII din GATT 1994, referitor la modificarea concesiilor din lista de angajamente a Republicii Croația în cursul procesului său de aderare la Uniune.

               (4)Acest acord ar trebui să fie semnat,

               ADOPTĂ PREZENTA DECIZIE:

               Articolul 1

               Este autorizată semnarea, în numele Uniunii, a Acordului sub forma unui schimb de scrisori dintre Uniunea Europeană și Noua Zeelandă în temeiul articolului XXIV alineatul (6) și al articolului XXVIII din GATT 1994, referitor la modificarea concesiilor din lista de angajamente a Republicii Croația în cursul procesului său de aderare la Uniunea Europeană, sub rezerva încheierii acordului respectiv
                  1
               .

               Articolul 2

               Președintele Consiliului este autorizat să desemneze persoana împuternicită (persoanele împuternicite) să semneze acordul în numele Uniunii.

               Articolul 3

               Prezenta decizie întră în vigoare la data adoptării sale.

               Adoptată la Bruxelles,

                     Pentru Consiliu

                     Președintele

                        FIȘĂ FINANCIARĂ

                        DATA:

                        1.

                        RUBRICA BUGETARĂ:

                        Capitolul 12 – Taxe vamale și alte taxe

                        2.

                        TITLUL:

                        Propunere de decizie a Consiliului privind semnarea, în numele Uniunii Europene, a unui acord sub forma unui schimb de scrisori între Uniunea Europeană și Noua Zeelandă în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994, referitor la modificarea concesiilor din listele de angajamente ale Republicii Croația în cursul procesului său de aderare la Uniunea Europeană

                        3.

                        TEMEIUL JURIDIC:

                        Tratatul privind funcționarea Uniunii Europene, în special articolele 207 și 218.

                        4.

                        OBIECTIVE:

                        Autorizarea semnării Acordului sub forma unui schimb de scrisori dintre Uniunea Europeană și Noua Zeelandă.

                        5.

                        IMPLICAȚII FINANCIARE

                        EXERCIȚIUL FINANCIAR ÎN CURS 2017
                           (milioane EUR)

                        EXERCIȚIUL FINANCIAR URMĂTOR 2018

                        (milioane EUR)

                        EXERCIȚIUL FINANCIAR 2019

                        (milioane EUR)

                        5.0

                        CHELTUIELI

                        - DIN BUGETUL UE (RESTITUIRI/INTERVENȚII)

                        - DIN BUGETELE AUTORITĂȚILOR NAȚIONALE

                        - ALTELE

                           -

                           -

                           -

                        5.1

                        VENITURI

                        - RESURSE PROPRII ALE UE (TAXE/TAXE VAMALE)

                        - LA NIVEL NAȚIONAL

                        -

                        -

                        -

                        2017

                        2018

                        2019

                        5.0.1

                        CHELTUIELI ESTIMATE

                        5.1.1

                        VENITURI ESTIMATE

                        -

                        -

                        -

                        5.2

                        METODA DE CALCUL: -

                        6.0

                        POATE FI FINANȚAT PROIECTUL DIN CREDITE ÎNSCRISE ÎN CAPITOLUL CORESPUNZĂTOR DIN BUGETUL ACTUAL?

                        NU

                        6.1

                        POATE FI FINANȚAT PROIECTUL PRIN TRANSFER ÎNTRE CAPITOLELE BUGETULUI ACTUAL?

                        NU

                        6.2

                        VA FI NECESAR UN BUGET SUPLIMENTAR?

                        NU

                        6.3

                        VOR TREBUI INCLUSE CREDITE ÎN BUGETELE VIITOARE?

                        NU

                        OBSERVAȚII:

                     (1)
                  Textul acordului va fi publicat împreună cu decizia de încheiere.

    ---documentbreak---

               COMISIA EUROPEANĂ
            Bruxelles, 22.6.2017
            COM(2017) 332 final
            ANEXĂ
            la
            Propunerea de decizie a Consiliului
            privind semnarea, în numele Uniunii Europene, a unui acord sub forma unui schimb de scrisori între Uniunea Europeană și Noua Zeelandă în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994, referitor la modificarea concesiilor din listele de angajamente ale Republicii Croația în cursul procesului său de aderare la Uniunea Europeană

               ACORD SUB FORMA UNUI SCHIMB DE SCRISORI

               între Uniunea Europeană și Noua Zeelandă în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994, referitor la modificarea concesiilor din listele de angajamente ale Republicii Croația în cursul procesului său de aderare la Uniunea Europeană

               A. Scrisoare din partea Uniunii

               Stimată doamnă/Stimate domn,

               În urma negocierilor purtate, în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994, referitor la modificarea listei de angajamente a Republicii Croația în cursul procesului său de aderare la Uniunea Europeană, am onoarea să propun următoarele:

               Uniunea Europeană va include în lista sa de angajamente, pentru teritoriul vamal al UE 28, concesiile cuprinse în lista de angajamente a UE 27 cu următoarele modificări:

               Se adaugă 1 875 de tone la contingentul tarifar UE „Carne de animale din specia bovine, congelată – organe comestibile de animale din specia bovine, congelate”, pozițiile tarifare 0202 și 0206.29.91, menținându-se rata actuală aplicabilă în cadrul contingentului de 20 %. Noul contingent tarifar este de 54 875 de tone.

               Se adaugă 135 de tone (greutate carcasă) la atribuirea pentru Noua Zeelandă în cadrul contingentului tarifar UE „Carne de animale din specia ovine sau caprine, proaspătă, refrigerată sau congelată”, poziția tarifară 0204, menținându-se rata actuală aplicabilă în cadrul contingentului de 0 %. Noul contingent tarifar alocat Noii Zeelande este de 228 389 de tone.

               Uniunea Europeană și Noua Zeelandă își notifică reciproc încheierea procedurilor lor interne în vederea intrării în vigoare a prezentului acord. Prezentul acord intră în vigoare după 14 zile de la data primirii ultimei notificări.

               V-am rămâne îndatorați dacă ați binevoi să ne confirmați acordul guvernului dumneavoastră cu privire la cele de mai sus. Am onoarea de a propune, dacă cele menționate mai sus sunt acceptabile pentru guvernul dumneavoastră, ca prezenta scrisoare și confirmarea dumneavoastră să constituie împreună un Acord sub forma unui schimb de scrisori între Uniunea Europeană și Noua Zeelandă.

               Vă rog să acceptați, stimată doamnă/stimate domn, expresia înaltei mele considerații.

               Pentru Uniunea Europeană

               B. Scrisoare din partea Noii Zeelande

               Stimată doamnă/Stimate domn,

               Am onoarea de a confirma primirea scrisorii dumneavoastră din data de astăzi, ________, cu următorul text:

               „În urma negocierilor purtate, în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994, referitor la modificarea listei de angajamente a Republicii Croația în cursul procesului său de aderare la Uniunea Europeană, am onoarea să propun următoarele:

               Uniunea Europeană va include în lista sa de angajamente, pentru teritoriul vamal al UE 28, concesiile cuprinse în lista de angajamente a UE 27 cu următoarele modificări:

               Se adaugă 1 875 de tone la contingentul tarifar UE «Carne de animale din specia bovine, congelată – organe comestibile de animale din specia bovine, congelate», pozițiile tarifare 0202 și 0206.29.91, menținându-se rata actuală aplicabilă în cadrul contingentului de 20 %. Noul contingent tarifar este de 54 875 de tone.

               Se adaugă 135 de tone (greutate carcasă) la atribuirea pentru Noua Zeelandă în cadrul contingentului tarifar UE «Carne de animale din specia ovine sau caprine, proaspătă, refrigerată sau congelată», poziția tarifară 0204, menținându-se rata actuală aplicabilă în cadrul contingentului de 0 %. Noul contingent tarifar alocat Noii Zeelande este de 228 389 de tone.

               Uniunea Europeană și Noua Zeelandă își notifică reciproc încheierea procedurilor lor interne în vederea intrării în vigoare a prezentului acord. Prezentul acord intră în vigoare după 14 zile de la data primirii ultimei notificări.

               V-am rămâne îndatorați dacă ați binevoi să ne confirmați acordul guvernului dumneavoastră cu privire la cele de mai sus. Am onoarea de a propune, dacă cele menționate mai sus sunt acceptabile pentru guvernul dumneavoastră, ca prezenta scrisoare și confirmarea dumneavoastră să constituie împreună un Acord sub forma unui schimb de scrisori între Uniunea Europeană și Noua Zeelandă.”

               Sunt în măsură să vă aduc la cunoștință acordul guvernului meu cu privire la conținutul scrisorii dumneavoastră.

               Pentru Noua Zeelandă


               COMISIA EUROPEANĂ
            Bruxelles, 26.9.2017
            COM(2017) 496 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare în urma uneicereri din partea Italiei – EGF/2017/004 IT/Almaviva

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  1
                (denumit în continuare „Regulamentul privind FEG”).

               2.La 9 mai 2017, Italia a depus cererea EGF/2017/004 IT/Almaviva pentru a obține o contribuție financiară din partea FEG, ca urmare a disponibilizărilor
                  2
                care au avut loc la Almaviva Contact SpA în Italia.

               3.După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG.

               REZUMATUL CERERII

                        Cererea FEG

                        EGF/2017/004 IT/Almaviva

                        Statul membru

                        Italia

                        Regiunea (regiunile) în cauză (nivel NUTS 2
                           3
                        )

                        Lazio (ITI4)

                        Data depunerii cererii

                        9 mai 2017

                        Data confirmării primirii cererii

                        9 mai 2017

                        Data cererii de informații suplimentare

                        23 mai 2017

                        Termenul pentru furnizarea informațiilor suplimentare

                        4 iulie 2017

                        Termenul pentru finalizarea evaluării

                        26 septembrie 2017

                        Criteriul de intervenție

                        Articolul 4 alineatul (1) litera (a) din Regulamentul privind FEG

                        Întreprinderea principală

                        Almaviva Contact Spa

                        Număr de întreprinderi vizate

                        1

                        Sectorul (sectoarele) de activitate economică

                        (Diviziunea din NACE Rev. 2)
                           4

                        Diviziunea 82 (Activități de secretariat, servicii suport și alte activități de servicii prestate în principal întreprinderilor)

                        Perioada de referință (patru luni):

                        30 decembrie 2016 – 30 aprilie 2017

                        Numărul de concedieri în perioada de referință (a)

                        1 610

                        Numărul de concedieri înainte sau după perioada de referință (b)

                        36

                        Numărul total de concedieri (a + b)

                        1 646

                        Numărul total de beneficiari eligibili

                        1 646

                        Numărul total de beneficiari vizați

                        1 610

                        Buget pentru servicii personalizate (EUR)

                        5 355 950

                        Buget pentru punerea în aplicare a FEG
                           5
                         (EUR)

                        223 000

                        Buget total (EUR)

                        5 578 950

                        Contribuția din partea FEG (60 %) (EUR)

                        3 347 370

               EVALUAREA CERERII

               Procedura

               4.Italia a depus cererea EGF/2017/004 IT/Almaviva la 9 mai 2017, în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii la aceeași dată și a solicitat informații suplimentare din partea Italiei la 23 mai 2017. Aceste informații suplimentare au fost furnizate în termen de șase săptămâni. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 26 septembrie 2017.

               Eligibilitatea cererii

               Întreprinderile și beneficiarii în cauză

               5.Cererea se referă la un număr de 1 646 de lucrători concediați de Almaviva Contact Spa. Întreprinderea își desfășoară activitatea în sectorul economic clasificat în diviziunea 82 din NACE Rev. 2 (Activități de secretariat, servicii suport și alte activități de servicii prestate în principal întreprinderilor). Disponibilizările efectuate au loc în regiunea de nivel NUTS 2 Lazio (ITI4).

               Criteriile de intervenție

               6.Italia a depus cererea în temeiul criteriilor de intervenție de la articolul 4 alineatul (1) litera (a) din Regulamentul privind FEG, conform cărora se prevede concedierea a cel puțin 500 de lucrători într-o perioadă de referință de patru luni dintr-o întreprindere dintr-un stat membru, inclusiv lucrători concediați de furnizori și producători din aval și/sau persoane care desfășoară o activitate independentă și care și-au încetat activitatea.

               7.Perioada de referință de patru luni pentru cerere este cuprinsă între 30 decembrie 2016 și 30 aprilie 2017.

               8.Numărul de persoane disponibilizate de Almaviva în perioada de referință se ridică la 1 610
                  6
                lucrători.

               Calcularea disponibilizărilor și a cazurilor de încetare a activității

               9.Cele 1 610 concedieri care au avut loc în perioada de referință au fost calculate de la data încetării de facto a contractului de muncă sau de la data expirării acestuia.

               Beneficiarii eligibili

               10.Pe lângă lucrătorii deja menționați, printre beneficiarii eligibili se numără 36 de lucrători concediați după perioada de referință de patru luni. Se poate stabili o legătură clară de cauzalitate cu evenimentul care a declanșat concedierile în decursul perioadei de referință
                  7
               .

               11.Numărul total de beneficiari eligibili este așadar de 1 646.

               Legătura dintre concedieri și criza financiară și economică mondială care face obiectul Regulamentului (CE) nr. 546/2009

               12.Pentru a stabili legătura dintre concedieri și criza financiară și economică mondială care face obiectul Regulamentului (CE) nr. 546/2009, Italia afirmă, citând un studiu realizat de parlamentul italian privind relațiile de muncă din centrele de apel din Italia
                  8
               , că efectele crizei economice și financiare mondiale nu par să fi redus cererea pentru servicii de marketing și de asistență acordată cumpărătorilor de bunuri și servicii, dar a afectat în mod semnificativ remunerația oferită pentru aceste servicii (presiune asupra prețurilor), având consecințe negative evidente asupra marjelor de rentabilitate ale furnizorilor de servicii. Restricțiile impuse de criză și necesitatea de a raționaliza cheltuielile pentru achiziționarea de bunuri și servicii a dus deseori la atribuirea unor contracte pe baza unor reduceri maxime a prețurilor. Acest lucru a avut un impact direct asupra cifrei de afaceri a furnizorilor de servicii, care a fost în scădere în perioada 2011-2016. Sectorul centrelor de apel a înregistrat o scădere puternică a marjei brute de exploatare (de la 5,7 % în 2013 la 3,8 % în 2014)
                  9
               , confirmându-și reputația de sector cu profitabilitate scăzută. În aceeași perioadă, s-a înrăutățit și rentabilitatea financiară a sectorului, de la 9,4 % la -6,3 %
                  10
               .

               13.Majoritatea locurilor de muncă din sectorul centrelor de apel sunt în întreprinderi care acționează în numele unor părți terțe (întreprinderi sau administrații publice). Prin urmare, aceste locuri de muncă sunt deosebit de expuse la fluctuațiile cererii de servicii ale centrelor de apel și la concurența în rândul furnizorilor de servicii. Mai mult, una dintre particularitățile sectorului centrelor de apel este faptul că majoritatea covârșitoare a costurilor de producție (între 70 și 80 de procente din costul total
                  11
               ) sunt costurile cu forța de muncă ce prestează serviciul.

               14.În contextul unor condiții nefavorabile (cum ar fi licitațiile în care prețul se licitează în jos, vânzările și profitabilitatea în declin, scăderea drastică a prețurilor pentru servicii și necesitatea de reducere a ponderii costurilor cu personalul în totalul costurilor de producție), soluția adoptată în mod frecvent de către întreprinderile care își desfășoară activitatea în sectorul centrelor de apel a fost delocalizarea către țări cu costuri ale forței de muncă mai mici, intervenții asupra costului forței de muncă sau încetarea activității. În perioada cuprinsă între 2009 și primul trimestru al anului 2014, o treime dintre întreprinderile din sector și-au încetat activitatea, marea majoritate a acestora prin proceduri de insolvență
                  12
               .

               15.Până în prezent, sectorul activităților de secretariat, al serviciilor suport și al altor activități de servicii prestate în principal întreprinderilor – de care țin activitățile centrelor de apel – a făcut obiectul a două cereri FEG, una legată de globalizarea schimburilor comerciale
                  13
                și cererea de față legată de criza economică și financiară mondială.

               Evenimentele care au condus la concedieri și la încetarea activității

               16.Evenimentele care au condus la concedieri sunt reducerea veniturilor, care au scăzut cu peste 45 % în 2015 față de 2011 la centrul de lucru al Almaviva de la Roma, combinată cu rezultatul negativ al negocierii cu RSU
                  14
                în 2016 și faptul că aceasta a refuzat să alinieze costul forței de muncă de la Almaviva-Roma cu alte centre de lucru din Italia, acțiune care includea reducerea temporară a costurilor forței de muncă și creșterea eficienței și a productivității. Acest fapt a avut drept rezultat închiderea centrului de lucru de la Roma și disponibilizarea a 1 646 de persoane.

               Impactul preconizat al concedierilor asupra economiei și a ocupării forței de muncă la nivel local, regional sau național

               17.Concedierile din cadrul Almaviva au avut loc într-un context regional și local (Lazio și Roma), în care disponibilizările în masă – în acest caz de peste 1 600 de persoane și în cea mai mare parte femei – vor duce la sărăcirea economiei locale și regionale. De asemenea, disponibilizările au avut loc într-un context economic care își redobândește încet vitalitatea, în special în ultimii doi ani (2014-2016), după ce a traversat mari dificultăți generate de criza economică și financiară. Această redresare riscă să fie oprită sau întreruptă ca urmare a concedierilor în masă care sunt determinate fie de delocalizarea activităților către țări din afara UE, fie de alți factori precum, în cazul de față, scăderea prețurilor de licitație, scăderea prețului serviciilor etc. Astfel, implementarea unor măsuri și servicii active pe piața muncii, cum sunt cele cofinanțate de FEG, va avea o mare importanță pentru însoțirea reintegrării lucrătorilor pe piața muncii.

               Beneficiari vizați și acțiuni propuse

               Beneficiari vizați

               18.Numărul estimat al lucrătorilor concediați care vor beneficia de măsuri se ridică la 1 610. Defalcarea acestor lucrători în funcție de sex, cetățenie și grupă de vârstă este următoarea:

                        Categorie

                        Numărul de
                           beneficiari vizați

                        Sexul:

                        Bărbați:

                        334

                        (20,7 %)

                        Femei:

                        1 276

                        (79,3 %)

                        Cetățenie:

                        Cetățeni ai UE:

                        1 568

                        (97,4 %)

                        Cetățeni din afara UE:

                        42

                        (2,6 %)

                        Grupa de vârstă:

                        15-24 de ani:

                        0

                        (0,0 %)

                        25-29 de ani:

                        4

                        (0,2 %)

                        30-54 de ani:

                        1 371

                        (85,2 %)

                        55-64 de ani:

                        223

                        (13,9 %)

                        peste 64 de ani:

                        12

                        (0,7 %)

               Eligibilitatea acțiunilor propuse

               19.Serviciile personalizate care vor fi puse la dispoziția lucrătorilor concediați constau în acțiunile descrise mai jos:

               Acțiuni pentru care se solicită cofinanțare din partea FEG:

               –Orientare individuală: Această activitate include evaluarea competențelor, stabilirea profilului lucrătorilor participanți și conceperea unui parcurs adaptat de reintegrare pe piața muncii, precum și procedura de înscriere.

               –Căutarea unui loc de muncă. Această activitate va consta în căutarea intensivă a unui loc de muncă, inclusiv căutarea oportunităților locale și regionale de angajare și de plasare a forței de muncă.

               –Formare, recalificare și formare profesională. Participanții vor beneficia de formare profesională care vizează recalificarea sau actualizarea competențelor lucrătorilor pentru a răspunde oportunităților de angajare identificate în timpul căutării intensive a unui loc de muncă.

               –Voucher de reangajare, care oferă o sumă ce urmează a fi cheltuită pentru servicii de căutare intensivă a unui loc de muncă la furnizori acreditați (publici sau privați). În funcție de angajabilitatea lucrătorului, valoarea voucherului poate varia între 500 și 5 000 EUR. Furnizorii de servicii vor fi remunerați pe baza angajabilității lucrătorului și a tipului de contract încheiat, variind între 500 și 2 500 EUR pentru contractele cu durată determinată de cel puțin șase luni și între 1 000 și 5 000 pentru contractele cu durată nedeterminată. În cazurile în care nu se poate găsi o soluție pentru lucrătorul concediat, furnizorul de servicii va primi o sumă fixă (taxă pentru servicii) per participant. Taxa pentru servicii nu poate depăși 106,5 EUR.

               –Sprijin pentru antreprenoriat. O gamă largă de mijloace de sprijin va fi pusă la dispoziția lucrătorilor concediați care intenționează să își înceapă propria afacere.

               –Contribuție la înființarea unei întreprinderi. Lucrătorii care pun bazele propriei lor întreprinderi vor primi cel mult 15 000 EUR pentru acoperirea costurilor de înființare, a investițiilor în active și a cheltuielilor curente.

               –Este prevăzută rambursarea cheltuielilor pentru persoanele care au în îngrijire persoane dependente, în valoare de maximum 1 700 EUR. Această sumă are rolul de a acoperi cheltuielile suplimentare ale participanților cu responsabilități de îngrijire (copii, vârstnici, persoane cu handicap etc.), pentru ca aceștia să poată beneficia de formare sau de alte măsuri.

               –Rambursarea cheltuielilor de mobilitate. Pentru a sprijini mobilitatea geografică a lucrătorilor, în cazul reangajării într-o întreprindere la o distanță de 80 km sau mai mult de reședința lucrătorului, este prevăzută rambursarea costurilor inițiale de cazare și transport de până la 5 000 EUR.

               Măsurile urmează să fie finanțate fie de FSE, fie doar din fonduri naționale care completează serviciile cofinanțate de FEG:

               –Luarea în primire: sesiune de informare cu privire la serviciile disponibile, orientare pentru reintegrarea pe piața forței de muncă și oferirea de instrumente specifice de căutare activă. Este vorba de prima măsură, care va fi oferită tuturor participanților.

               –Orientare specifică destinată lucrătorilor de peste 60 de ani, care include promovarea serviciilor de utilitate socială și asistență în vederea pensionării.

               –Subvenții pentru angajare
                  15
               . Întreprinderile care recrutează foști lucrători de la Almaviva vor primi până la 8 000 EUR pentru un contract cu normă întreagă și durată nedeterminată. Pentru contractele cu durată nedeterminată cu fracțiune de normă, avantajele vor fi calculate pe bază proporțională.

               20.Acțiunile propuse descrise în prezentul document constituie măsuri active de ocupare incluse printre acțiunile eligibile definite la articolul 7 din Regulamentul privind FEG. Aceste acțiuni nu înlocuiesc măsurile pasive de protecție socială.

               21.Italia a furnizat informațiile necesare privind acțiunile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Autoritățile italiene au confirmat că o contribuție financiară din partea FEG nu va înlocui astfel de acțiuni.

               Bugetul estimat

               22.Costurile totale estimate sunt de 5 578 950 EUR, incluzând cheltuieli pentru servicii personalizate de 5 355 950 EUR și cheltuieli pentru activitățile de pregătire, gestionare, informare și publicitate, control și raportare de 223 000 EUR.

               23.Contribuția financiară totală solicitată din FEG este de 3 347 370 EUR (60 % din totalul costurilor).

                        Acțiuni

                        Numărul estimat al participanților

                        Costul estimat per participant
                        (în EUR)
                           16

                        Costuri totale estimate
                        (în EUR)
                           17

                        Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG]

                        Orientare individuală
                           (Servizio di orientamento individuale)

                        1 610

                        70

                        112 700

                        Căutarea unui loc de muncă
                           (Scouting de la domanda)

                        650

                        105

                        68 250

                        Formarea profesională, recalificarea și formarea vocațională
                           (Formazione e riqualificazione professionale)

                        750

                        533

                        400 000

                        Voucher de reangajare
                           (Assegno di ricollocazione)

                        1 360

                        1 379

                        1 875 000

                        Sprijin pentru antreprenoriat
                           (Servizio di supporto all'auto-impiego)

                        110

                        2 909

                        320 000

                        Contribuție la înființarea unei întreprinderi
                           (Incentivo per l'avvio di nuove imprese)

                        110

                        15 000

                        1 650 000

                        Subtotal (a):

                        Procent din pachetul de servicii personalizate

                        –

                        4 425 950

                        (82,6 %)

                        Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG]

                        Rambursarea cheltuielilor pentru persoanele care au în îngrijire persoane dependente (Misure di conciliazione)

                        400

                        1 700

                        680 000

                        Rambursarea cheltuielilor de mobilitate
                           (Indemnità per la mobilità territoriale)

                        50

                        5 000

                        250 000

                        Subtotal (b):

                        Procent din pachetul de servicii personalizate:

                        –

                        930 000

                        (17,4 %)

                         Acțiuni în temeiul articolului 7 alineatul (4) din Regulamentul privind FEG

                        1. Activități de pregătire

                        –

                        15 000

                        2. Gestionare

                        –

                        115 000

                        3. Informare și publicitate

                        –

                        40 500

                        4. Control și raportare

                        –

                        52 500

                        Subtotal (c):

                        Procent din costurile totale:

                        –

                        223 000

                        (4,0 %)

                        Costuri totale (a + b + c):

                        –

                        5 578 950

                        Contribuție din FEG (60 % din costurile totale)

                        –

                        3 347 370

               24.Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Italia a confirmat că aceste acțiuni sunt condiționate de participarea activă a beneficiarilor vizați la activități formare sau de căutare a unui loc de muncă.

               25.Italia a confirmat că costurile investițiilor pentru activități independente, demararea unor noi afaceri și preluarea întreprinderilor de către angajați nu vor depăși 15 000 EUR per beneficiar.

               Perioada de eligibilitate a cheltuielilor

               26.Italia a început furnizarea serviciilor personalizate către beneficiarii vizați la 6 aprilie 2017
                  18
               . Prin urmare, cheltuielile aferente acțiunilor vor fi eligibile pentru o contribuție financiară din FEG de la 6 aprilie 2017 până la 9 mai 2019.

               27.Italia a început plata cheltuielilor administrative pentru punerea în aplicare a FEG la 1 martie 2017. Prin urmare, cheltuielile privind activitățile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 1 martie 2017 până la 9 noiembrie 2019.

               Complementaritatea cu acțiunile finanțate din fonduri naționale sau ale Uniunii

               28.Sursele prefinanțării sau ale cofinanțării la nivel național sunt resursele regionale prevăzute de Decretul legislativ nr. 2017/185 (24.9.2016) și de Fondul pentru formare profesională gestionat de ANPAL
                  19
               .

               29.Italia a confirmat că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii. Subvențiile pentru angajare, o acțiune în cadrul programului operațional regional Lazio FSE 2014-2020, completează pachetul de măsuri FEG, dar nu fac parte din acesta.

               Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale

               30.Italia a indicat că a fost înființat un comitet (constituit de Ministerul dezvoltării economice (MiSE)
                  20
               , ANPAL, Regione Lazio și sindicate) pentru a defini strategia și intervențiile în sprijinul foștilor lucrători de la Almaviva. Primele consultări au avut loc la 16 ianuarie 2017 (autoritățile din Regione Lazio și sindicatele). În cadrul reuniunilor care au urmat, și în special în cadrul reuniunii din 7 februarie 2017, a fost elaborat pachetul coordonat de servicii personalizate.

               Sisteme de gestionare și control

               31.Cererea conține o descriere a sistemului de gestionare și control, care precizează responsabilitățile organismelor implicate. Italia a notificat Comisiei următoarea modalitate de gestionare de către ANPAL a contribuției financiare: ANPAL – Divisione IV va acționa în calitate de autoritate de management, iar ANPAL – Divisione VI în calitate de autoritate de certificare. Ministero del lavoro e delle politiche sociali-MLPS – Secretariato Generale – Divisione II va acționa în calitate de autoritate de audit. Regione Lazio va fi organismul intermediar pentru autoritatea de management.

               Angajamentele asumate de statul membru în cauză

               32.Italia a oferit toate garanțiile necesare cu privire la următoarele:

               –principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare;

               –cerințele stipulate în legislația națională și în cea a UE privind concedierile colective au fost respectate;

               –Almaviva Contact Spa, care și-a continuat activitățile după efectuarea concedierilor, și-a respectat obligațiile legale aplicabile în cazul concedierilor și a luat măsurile adecvate pentru lucrătorii săi;

               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare;

               –acțiunile propuse vor fi complementare cu acțiunile finanțate din fondurile structurale;

               –contribuția financiară din FEG va respecta normele procedurale și materiale ale Uniunii privind ajutoarele de stat.

               IMPLICAȚIILE BUGETARE

               Propunerea bugetară

               33.FEG nu depășește o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  21
               .

               34.După examinarea cererii în ceea ce privește respectarea condițiilor prevăzute la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea unei sume de 3 347 370 EUR din FEG, care reprezintă 60 % din costurile totale ale acțiunilor propuse, în scopul de a furniza o contribuție financiară pentru cerere.

               35.Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  22
               .

               Acte conexe

               36.În același timp cu propunerea de decizie de mobilizare a FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 3 347 370 EUR.

               37.În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG.

               Propunere de

               DECIZIE A PARLAMENTULUI EUROPEAN ŞI A CONSILIULUI

               privind mobilizarea Fondului european de ajustare la globalizare în urma unei
                  cereri din partea Italiei – EGF/2017/004 IT/Almaviva

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  23
               , în special articolul 15 alineatul (4),

               având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  24
               , în special punctul 13,

               având în vedere propunerea Comisiei Europene,

               întrucât:

               (1)Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară activități independente a căror activitate a încetat ca urmare a schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le acorde asistență în procesul de reintegrare pe piața muncii.

               (2)FEG nu trebuie să depășească o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului
                  25
               .

               (3)La 9 mai 2017, Italia a depus o cerere de mobilizare a FEG, ca urmare a disponibilizărilor care au avut loc la Almaviva Contact SpA în Italia. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele necesare pentru acordarea unei contribuții financiare din FEG, astfel cum se prevede la articolul 13 din Regulamentul (UE) nr. 1309/2013.

               (4)Prin urmare, ar trebui mobilizat FEG pentru a se furniza o contribuție financiară în valoare de 3 347 370 EUR ca răspuns la cererea depusă de Italia.

               (5)Pentru a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii pentru exercițiul financiar 2017, se mobilizează din Fondul european de ajustare la globalizare suma de 3 347 370 EUR în credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării]
                  26*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)
                  JO L 347, 20.12.2013, p. 855.

                     (2)
                  În sensul articolului 3 din Regulamentul privind FEG.

                     (3)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (4)
                  JO L 393, 30.12.2006, p. 1.

                     (5)
                  În conformitate cu articolul 7 al patrulea paragraf din Regulamentul (UE) nr. 1309/2013.

                     (6)
                  În perioada de referință, un număr de 1 627 de lucrători au fost concediați de Almaviva SpA. Cu toate acestea, ulterior, unui număr de 17 persoane le-a fost oferit un post într-un alt centru de lucru al aceleași întreprinderi. Acei 17 lucrători nu sunt luați în calcul ca fiind disponibilizați în scopul prezentei cereri.

                     (7)
                  Este vorba de lucrătorii afectați de interdicția de concediere (articolul 54 din Decreto Legislativo 151/2001) care vor fi concediați la sfârșitul perioadei de protecție.
                  https://www.cliclavoro.gov.it/Normative/Decreto_Legislativo_26_marzo_2001_n.151.pdf

                     (8)
                  Relațiile de muncă din cadrul centrelor de apel din Italia.
                   (http://www.camera.it/leg17/824?tipo=C&anno=2014&mese=12&giorno=11&view=&commissione=11&pagina=#)

                     (9)
                  Asso contact – Assoziazione nazionale dei contact center in outsourcing. Reuniunea anuală din 2016
                     http://www.assocontact.it/Documenti/VERBALI_ASSEMBLEE/02-Presentazione-Urbano-Granata_DATABANK-CERVED.pdf

                     (10)
                  Ibid.

                     (11)
                  Relațiile de muncă din cadrul centrelor de apel din Italia. Op.cit.

                     (12)
                  Relațiile de muncă din cadrul centrelor de apel din Italia. Op.cit.

                     (13)
                  EGF/2012/001 IE Talk Talk Broadband Services Ltd. COM(2012) 423.

                     (14)
                  Reprezentanța sindicală unificată din Italia (acronim RSU) este un organism colectiv reprezentativ al tuturor lucrătorilor angajați în același organism public sau privat, indiferent de apartenența lor la sindicate.

                     (15)
                  Acțiune în cadrul programului operațional regional Lazio FSE 2014-2020.

                     (16)
                  Pentru a se evita zecimalele, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care nu diferă de cel indicat în cererea prezentată de Italia.

                     (17)
                  Totalul nu corespunde din cauza rotunjirii.

                     (18)
                  Luarea în primire, o acțiune pentru care nu s-a solicitat cofinanțare din FEG, a început la 9 martie 2017, în timp ce orientarea individuală (o acțiune cofinanțată de FEG) a început la 6 aprilie 2017.

                     (19)
                  Agenzia Nazionale per le Politiche Attive del Lavoro (ANPAL).

                     (20)
                  Ministero dello Sviluppo Economico (MiSE)

                     (21)
                  JO L 347, 20.12.2013, p. 884.

                     (22)
                  JO C 373, 20.12.2013, p. 1.

                     (23)
                  JO L 347, 20.12.2013, p. 855.

                     (24)
                  JO C 373, 20.12.2013, p. 1.

                     (25)
                  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (26)
                   Data urmează să fie inserată de Parlament înainte de publicarea în JO.